– У нас склаўся вельмі дружны калектыў, – успамінае Казімір Станіслававіч. – Калі пачынаў працаваць, начальнікам крымінальнага вышуку быў М.І. Грыневіч – чалавек патрабавальны, але справядлівы. Затым яго змянілі не менш годныя кіраўнікі – А.М. Кавалеўскі, І.М. Саук. Мы заўсёды працавалі на вынік і з максімальнай самааддачай, пралічвалі ўсё на некалькі крокаў наперад, прыслухоўваліся да парадаў старэйшых калег. І сёння ў мяне засталіся добрыя ўспаміны аб усіх, з кім давялося працаваць. З многімі калегамі мы сябруем да гэтага часу.